Laat jou lewe geld | Netwerk24
“Wie weet, miskien is jy bestem vir ’n tyd soos hierdie!” Dit is Mordegai se woorde aan Ester. Sy is die hooffiguur in dié boeiende Bybelboek, wat afspeel in die tyd van koning Ahasveros in die Persiese Ryk.
Deur haar skoonheid wen sy die koning se hart. Wanneer Mordegai hoor van ’n komplot teen die Jode vra hy Ester om dit onder Ahasveros se aandag te bring. Ester stel haar eie lewe in gevaar om vir haar mense by die koning op te staan. Haar dapperheid red uiteindelik derduisende lewens.
Vandag nog verander die wêreld Godwaarts as mense waagmoedig vir ander in die bres tree. Is jy deur die Heer bestem vir ’n tyd soos dié? Laat jou lewe dan op die regte maniere geld. Wees ’n stem vir stemloses; wees hande en voete vir hulpeloses. – Stephan Joubert Israeli Prime Minister Benjamin Netanyahu speaks to the media at the weekly Cabinet meeting in his office, Jerusalem, Feb. 24, 2019. (photo by Abir Sultan/Pool via REUTERS)